එසේම, ඔවුන්ගේ වෘත්තීය ක්‍රියාමාර්ගය හේතුවෙන් ආනයන හා විමර්ශන අංශවල සාමාන්‍ය සේවා කටයුතු 75% ක පමණ ප්‍රතිශතයකින් බිඳ වැටී ඇති බවයි වාර්තා වූයේ.කෙසේ වෙතත්, කටුනායක ගුවන් තොටුපල, කොළඹ වරායේ මගී සේවා සහ අපනයන අංශයේ කටයුතු සාමාන්‍ය පරිදි සිදුවන අතර, කඩිනම් විසඳුමක් නොලැබුනහොත් එම අංශවලද අකුරට වැඩ කිරීමේ වෘත්තීය ක්‍රියාමාර්ගය ආරම්භ කරන බවයි රේගු ඒකාබද්ධ වෘත්තීය සමිති සන්ධානය ප්‍රකාශ කරන්නේ.මුදල් හා ජනමාධ්‍ය අමාත්‍ය මංගල සමරවීර අමාත්‍ය මණ්ඩල සංදේශයක් මගින් පසුගිය 27 වැනිදා යෝජනා කර ඇත්තේ දැනට රේගු අධ්‍යක්ෂ ජනරාල් ධූරයේ කටයුතු කරන ශ්‍රී ලංකා පරිපාලන සේවයේ විශේෂ ශ්‍රේණියේ පී.එස්.එම්.චාල්ස් මුදල් අමාත්‍යාංශයේ නව තනතුරකට පත් කිරීමටයි.